
MEMÒRIA JUSTIFICATIVA DEL CONTRACTE

1. Objecte del contracte
Auditoria del sistema de gestió de la seguretat de la informació del Departament d’Agricultura, Ramaderia, Pesca i Alimentació (DARPA) de la Generalitat de Catalunya (UNE-ISO/IEC 27001) i dels controls de la norma ISO/IEC 27002 de les despeses imputables als Fons Europeus FEAGA i FEADER en l’exercici financer 2026, inclòs amb caràcter general seguiment d’incidències d’exercicis anteriors dels sistemes d’informació, així com, si s’escau, l’anàlisi i revisió dels controls no analitzats per part de l’auditoria del sistema de gestió de la seguretat de la informació realitzada al Departament d’Agricultura, Ramaderia, Pesca i Alimentació (DARPA) de la Generalitat de Catalunya. 

Addicionalment, es realitzarà anàlisi del procés d’automatització del càlcul dels pagaments amb incidències de condicionalitat, amb descomptes i penalitzacions, de l’aplicació CPPAC, per a determinar la verificació del càlcul, així com, en relació amb l’aplicació de gestió HOST, la revisió de l’extracció dels fitxers .TXT, incloent-hi el procediment seguit i l’anàlisi per determinar la correcció de l’extracció.

L’auditoria s’haurà de realitzar en els termes que s’exposen en els Plecs de Prescripcions Tècniques particulars.

L’opinió estarà basada en els principis d’integritat, presentació imparcial, diligència professional, confidencialitat, independència i enfocament basat en l’evidencia. 

Codi CPV: 79212000-3 Serveis d’auditoria
2. Naturalesa i extensió de les necessitats que pretenen cobrir-se mitjançant el contracte 

Com a auditors designats per la Intervenció General de la Generalitat de Catalunya en condició d’Organisme de Certificació (en endavant OC), es realitza de conformitat amb l’article 12, apartat 2, del Reglament (UE) 2021/2116 del Parlament Europeu i del Consell, una auditoria al Departament d’Agricultura, Ramaderia, Pesca i Alimentació (DARPA) de la Generalitat de Catalunya en la seva qualitat d’Organisme Pagador. 
Aquesta auditoria es centra en les activitats desenvolupades per a l’Organisme Pagador dels Fons FEAGA i FEADER durant l’exercici financer 2026. L’auditoria s’efectua d’acord amb les normes internacionalment acceptades en la matèria i en compliment de lo disposat en l’article 5, apartat 4, del Reglament d’execució (UE) 2022/128 de la Comissió. 
La tasca abasta el compliment dels criteris d’autorització per part de l’organisme pagador, verificar i comprovar l’existència i el funcionament dels principals controls interns i els procediments per a garantir el compliment de les normes de la Unió, la legalitat i regularitat de la depesa aliena al pla estratègic de la PAC respecte dels que s’ha sol·licitat reemborsament a la Comissió, i els procediments per a la protecció dels interessos financers de la UE. 
Com a part de l’auditoria les proves d’auditoria dels sistemes informàtics desenvolupen un paper fonamental. Per a poder confiar en els controls automatitzats integrats en els sistemes informàtics, l’OC pot portar a terme procediments d’auditoria per a determinar si s’ha aplicat un control automatitzat que pugui servir per a comprovar l’eficàcia del funcionament d’aquest control. També s’ha de tenir en compte la valoració i la comprovació dels controls informàtics generals, inclosa la seguretat informàtica. Conseqüentment, l’OC ha de portar a terme una revisió dels controls informàtics generals així com una revisió dels controls de les aplicacions informàtiques.
3. Valor estimat del contracte

El valor estimat del contracte és 16.494,00 €, IVA exclòs, d’acord amb el següent desglossament:

· Any 2026
         0,00 € 

· Any 2027 
16.494,00 € 

Aquest contracte no està subjecte a regulació harmonitzada.

4. Import licitació
El pressupost màxim de licitació d’aquest contracte és de .494,00 € (SETZE MIL QUATRE-CENTS NORANTA-QUATRE EUROS) IVA exclòs el qual, un cop aplicat el 21% d’IVA corresponent, resulta un import total de 19.957,74 €.



    Import IVA exclòs
        Import IVA inclòs


· Any 2026

         0,00 €


 0,00 €

· Any 2027 

16.494,00 €

    19.957,74 €

5. Unitat encarregada del seguiment i execució ordinària del contracte/ Responsable del contracte 

La direcció, coordinació i supervisió de les tasques objecte d’aquest contracte es duran a terme per part de la Intervenció de control financer de fons comunitaris agrícoles i de FEMPA.

En aquest expedient es designa com a responsable del contracte l’/la interventor/a assignat a la Intervenció de control financer de fons comunitaris agrícoles i de FEMPA.
6. Justificació, en el seu cas, de no dividir en lots l’objecte 
L’objecte del contracte es conforma per un conjunt d’actuacions que constitueixen un seguit de tasques consecutives i correlacionades entre si, adreçades a una mateixa finalitat. 

En aquest sentit, la divisió del contracte en lots podria comprometre la correcta execució de la prestació des del punt de vista tècnic, atès que comportaria la intervenció de diversos contractistes en fases íntimament relacionades. Aquesta circumstància dificultaria la necessària coherència metodològica, la integració i correlació de les verificacions efectuades i l’anàlisi conjunta de les conclusions resultants.

Així mateix, la fragmentació de l’objecte del contracte en lots pot posar en risc la seva adequada execució des d’un punt de vista tècnic,  ja que impediria correlacionar i desenvolupar adequadament les conclusions obtingudes de les diverses verificacions i obtenir una opinió única. 

7. Informe d’insuficiència de mitjans 

La Intervenció no disposa de mitjans personals i materials suficients per abordar la tasca a realitzar. 
8. Elecció del procediment de contractació a seguir 
Procediment obert simplificat d’acord amb la tramitació abreujada prevista a l’article 159.6 de la Llei 9/2017, de 8 de novembre, de contractes del sector públic (LCSP) amb tramitació ordinària de l’expedient.

